अंग्रेजी वेबसाइट मिड डे में छपी खबर के मुताबिक मंबई के बाइकुला स्कूल में सीनियर केजी की छात्रा ने रविवार को अपने माता-पिता से प्राइवेट पार्ट और पेट में दर्द की शिकायत की। इसके बाद बच्ची के माता-पिता उसे अस्पताल लेकर गए। बच्ची की जांच के बाद अस्पताल के डॉक्टरों ने बताया कि बच्ची का यौन शोषण हुआ है। बच्ची के प्राइवेट पार्ट पर चोट के निशान मिले हैं। डॉक्टरों का मानना है कि बच्ची के प्राइवेट पार्ट में कोई ऑब्जेक्ट डाला गया है। डॉक्टरों की बात सुनकर बच्ची के अभिभावक के होश उड़ गए और उन्होंने अपनी बच्ची से फिर पूछा। बच्ची ने बताया कि स्कूल की मौसी ने बाथरूम ब्रेक के दौरान उसके साथ गलत हरकत की।